1988D0383 — DA — 01.01.1995 — 001.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

Tidende No page date

Ændret ved:

A1 Tiltrædelsesakt for Østrig, Finland og Sverige C 241 21 29.8.1994 (tilpasset ved Rådets beslutning 95/1EF, Euratom, EKSF) L 001 1 ..

▼B

KOMMISSIONENS BESLUTNING

af 24. februar 1988

om forbedring af informationsniveauet vedrørende sikkerhed, hygiejne og sundhed på arbejdspladsen

(88/383/EØF)

KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, særlig artikel 118, og ud fra følgende betragtninger: ud fra følgende betragtninger: Det er uomgængeligt nødvendigt, at Kommissionen råder over de nødvendige oplysninger, allerede inden medlemsstaterne vedtager love eller administrative bestemmelser vedrørende sikkerhed, hygiejne og sundhed på arbejdspladsen; alle medlemsstaterne bør i visse tilfælde ligeledes underrettes om love eller administrative bestemmelser, som påtænkes af en af dem; ved Rådets direktiv 83/189/EØF ( 1 )er der indført en informationsprocedure med hensyn til tekniske standarder og forskrifter, herunder også forskrifter vedrørende sikkerhed, hygiejne og sundhed på arbejdspladsen; det er nødvendigt at supplere denne procedure med en forbedring af oplysningerne vedrørende andre love eller administrative bestemmelser, der omhandles i denne beslutning; der bør oprettes et ekspertudvalg, hvis medlemmer udpeges af medlemsstaterne, og som har til opgave at bistå Kommissionen ved gennemgangen af udkast til nationale love eller administrative bestemmelser — VEDTAGET FØLGENDE BESLUTNING:

Artikel 1

Medlemsstaterne meddeler straks Kommissionen love og administrative bestemmelser vedrørende sikkerhed, hygiejne og sundhed på arbejdspladsen samt ethvert udkast til love og administrative bestemmelser på dette område, med undtagelse af de udkast til tekniske forskrifter, som er omhandlet i artikel 1, stk. 6, i direktiv 83/189/EØF. Medlemsstaterne meddeler ligeledes de øvrige bestemmelser, som de henviser til på dette område.

Artikel 2

1. Kommissionen tilsender medlemsstaterne ethvert udkast til love eller administrative bestemmelser, som den modtager i medfør af artikel 1, og som den skønner relevant med hensyn til beslutningens målsætning.

2. Kommissionen og de øvrige medlemsstater kan over for den medlemsstat, hvis udkast de har modtaget, i henhold til stk. 1 fremsætte bemærkninger, som vedkommende medlemsstat i videst muligt omfang tager hensyn til. Medlemsstaternes bemærkninger fremsendes ved Kommissionens mellemkomst.

Artikel 3

Kommissionen bistås af et ekspertudvalg med en repræsentant for Kommissionen som formand. Dette udvalg består af ► ► 2 faste medlemmer pr. medlemsstat, ◄ ◄ således at der tilkommer hver medlemsstat to eksperter, som udnævnes af Kommissionen efter indstilling fra medlemsstaterne. For hvert fast medlem udnævnes der en suppleant efter samme fremgangsmåde.

Artikel 4

Kommissionen underretter regelmæssigt Det Rådgivende Udvalg for Sikkerhed, Hygiejne og Sundhedsbeskyttelse på Arbejdspladsen om de aktiviteter, der følger af gennemførelsen af denne beslutning, med undtagelse af de enkeltheder, der af medlemsstaterne betragtes som fortrolige, og i påkommende tilfælde underrettes det stående udvalg, der er nedsat i medfør af artikel 5 i direktiv 83/189/EØF.

Artikel 5

Denne beslutning er rettet til medlemsstaterne.

( 1 ) EFT nr. L 109 af 26. 4. 1983, s. 8.